આઝાદના પિતા રાજુભાઇએ જણાવ્યું હતું કે,’મારો દીકરો ખોરાક ખાઇ શકતો નહોતો. તે જેવું ખાતો હતો કે તરત જ તેને ઉલટી થઇ જતી હતી. અત્યાર સુધી તે માત્ર લિક્વીડ પર જ રહ્યો હતો.’ આમ કહી તેમણે વીએસ હોસ્પિટલના ડોક્ટર્સનો આભાર માન્યો હતો. ઉપરાંત મેયર ગૌતમ શાહે જણાવ્યું હતું કે,’જ્યારે મને જાણ થઇ કે આઝાદના પિતા શાકભાજી વેચે છે ત્યારે મેં ખાતરી આપી કે વીએસ હોસ્પિટલમાં તેની સારવાર તદ્દન ફ્રીમાં થશે. કારણકે તેનું ગરીબ ફેમિલી પ્રાઇવેટ હોસ્પિટલનો ખર્ચો ઉઠાવવા માટે અસમર્થ હતું.’